ब्राह्मण समाज की प्रतिभाएं सम्मानित
समाज की तरक्की के लिए शिक्षा आवश्यक : मणेठिया
जिलाप्रजापति नवयुवक समिति प्रगतिशील प्रजापति समिति के संयुक्त तत्वावधान में शुक्रवार को आनंदम गार्डन में आयोजित 12वें प्रतिभा सम्मान समारोह में 650 प्रतिभाओं काे सम्मानित किया गया। इनमें कक्षा 10वीं, 12वीं, स्नातक, स्नाकोत्तर परीक्षा में 60 प्रतिशत इससे अधिक अंक प्राप्त करने वाले 550 विद्यार्थियों को स्मृति चिह्न प्रमाणपत्र देकर सम्मानित किया गया। इनके अलावा 100 खिलाड़ियों, राजकीय सेवा में चयनित कर्मचारियों जनप्रतिनिधियों काे माल्यार्पण कर, साफा बांध स्मृति चिह्न प्रदान कर सम्मानित किया गया। इस अवसर पर समाज के 20 विद्यार्थियों को एक-एक हजार रुपए की छात्रवृत्ति प्रदान की गई। कार्यक्रम के मुख्य अतिथि कृष्ण कुमार मणेठिया ने कहा कि इस प्रकार के कार्यक्रमों से विद्यार्थियों का उत्साह वर्धन होता है और उन्हें आगे बढ़ने का मौका मिलता है। उन्होंने कहा किसी भी परिवार और समाज की तरक्की के लिए शिक्षा आवश्यक है। कार्यक्रम की अध्यक्षता कर रहे नवयुवक समिति के संरक्षक चांदकिशोर प्रजापति ने शिक्षा पर जोर देते हुए कहा कि हमें चाहिए समाज का एक बालक अशिक्षित नहीं रहे। उन्होंने समाज के भामाशाहों से गरीब बच्चों की मदद के लिए आगे आने का आह्वान किया। उन्होंने कहा कि लड़कियां आज किसी भी क्षेत्र में पीछे नहीं हैं। इसलिए हमें चाहिए बेटियों काे उच्च शिक्षा दिलाएं ताकि वे परिवार के साथ देश का नाम रोशन करें। कार्यक्रम के मुख्य वक्ता उज्जैन से आए सिद्धगिरी महाराज ने प्रजापति समाज के इतिहास पर प्रकाश डालते हुए कहा कि भारतीय संस्कृति और सभ्यता प्राचीन समृद्ध है, जो अन्य देशों के लिए मार्गदर्शक बनी। हमारी संस्कृति को अन्य देशों ने अपनाया है। प्रजापति नवयुवक समिति के अध्यक्ष विजेंद्र ठेकेदार ने बताया कि कार्यक्रम में राष्ट्रीय कुम्हार महासभा के राष्ट्रीय अध्यक्ष लक्ष्मीचंद प्रजापति, प्रदेशाध्यक्ष दीपचंद प्रजापति, राष्ट्रीय युवा कुम्हार महासभा दिल्ली के देवाराम प्रजापति प्रजापति महासभा भिवाड़ी के अध्यक्ष ओमप्रकाश प्रजापति भी मौजूद थे। इस मौके पर मुख्य रूप से कृष्ण कुमार प्रजापति, धर्मपाल प्रजापति उपस्थित थे। संचालन प्रजापति नवयुवक समिति के प्रवक्ता एडवोकेट संजीव कारगवाल ने किया। कार्यक्रम में प्रजापति समाज के जिलेभर के गणमान्य लोग आए।
राजगढ़. प्रतिभाओं को सम्मानित करते अतिथि।
अलवर. प्रजापति समाज में प्रतिभाओं का सम्मान करते अतिथि।
राजगढ़| कृष्णमुरारी गंगावत ने कहा कि प्रतिभाओं के उत्थान के लिए भामाशाहों की कमी नहीं है। उन्होंने कहां कि सभी ब्राह्मण एक हैं। समाज को वर्गों में नहीं बांटा जाए। उन्होंने समाज की एकता पर बल देते हुए कहा कि ब्राह्मण समाज को अन्य समाज से सीख लेनी चाहिए। गंगावत ब्राह्मण धर्मशाला में आयोजित प्रतिभा सम्मान समारोह में बोल रहे थे। इससे पूर्व स्वागत समिति के नेतृत्व में समाज के अतिथि भाजपा जिलाध्यक्ष पं.धर्मवीर शर्मा, समाज के जिलाध्यक्ष सुरेश पाड़ा, पालिका उपाध्यक्ष प्रदीप शर्मा, समाज अध्यक्ष संत ज्ञानेश्वर, जगदीश शर्मा सहित अन्य ने परशुराम के चित्र पर माल्यार्पण दीप प्रज्जवलित किया। समारोह में पं.धर्मवीर शर्मा ने कहा कि समाज के कार्यकर्ताओं को नई दिशा में सोचते हुए काम करने को तत्पर रहना चाहिए। उन्होंने कहा की लोकतंत्र में मतों की गिनती होती है इसलिए वर्तमान समय में अस्तित्व की रक्षा के लिए राजनीति में भागीदारी निभानी चाहिए। उन्होंने अटल बिहारी वाजपेयी के जीवन पर भी प्रकाश डाला। कार्यक्रम में दिनेश शास्त्री ने प्रतिवेदन प्रस्तुत किया समाज की गतिविधियों की जानकारी दी। शास्त्री ने समाज में दहेज प्रथा, पगड़ी रस्म सहित अन्य कुरीतियों को बंद करने का आह्वान किया। समाज अध्यक्ष कार्यकारिणी सदस्यों ने अतिथियों का माला साफा पहनाकर अभिनंदन किया। इस अवसर पर 150 मेधावी छात्र-छात्राओं को प्रशस्ति पत्र देकर सम्मानित किया गया। इसके अलावा निर्वाचित सरपंच, मंडल सदस्य, जिला पार्षद, पालिका पार्षदों का भी सम्मान किया गया। इस मौके पर समाज के उपाध्यक्ष ठेकेदार राजेश शर्मा, मदनलाल शर्मा, विरेन्द्र दाधीच, राहुल दीक्षित, मातादीन तिवाड़ी,पार्षद राजेश शर्मा, डॉ. नीरज शर्मा, राजेश्वरी देवी सहित समाज के गणमान्य लोग मौजूद थे। संचालन मुकेश जैमन ने किया।
awa_Deva hin_Deva hin_Deva hin_Deva hin_Deva hin_Deva